b'\n_START_ARTICLE_\nPali\xc4\x8dje\n_START_PARAGRAPH_\nPali\xc4\x8dje tudi pred\xc3\xa1l\xc4\x8dje je v in\xc5\xbeenirstvu konstrukcija, ki je sestavljena iz ve\xc4\x8d elementov \xe2\x80\x93 palic. Palica je nosilni element, ki je \xc4\x8dlenkasto vpet na obeh straneh. Poznamo dve vrsti pali\xc4\x8dij: ravninske in prostorske.\n_START_SECTION_\nZgodovina\n_START_PARAGRAPH_\nV antiki je bila pali\xc4\x8dna konstrukcija uporabljena pri gradnji streh. Stari Grki niso poznali trikotnega ve\xc5\xa1ala, svoje strehe so oblikovali kot dvokapnico, podprto s sistemom prosto le\xc5\xbee\xc4\x8dih nosilcev polo\xc5\xbeenih na zid._NEWLINE_Rimljani  so tam, kjer za ostre\xc5\xa1je niso uporabili kupole ali obokov, uporabili trikotno ve\xc5\xa1alo. Bilo je lahko in je omogo\xc4\x8dalo premo\xc5\xa1\xc4\x8danje ve\xc4\x8djih razponov. Pali\xc4\x8dne konstrukcije pa so uporabljali tudi pri izdelavi opa\xc5\xbeev in odrov, ki so bili potrebni za izdelavo kupol in obokov._NEWLINE_Tudi v kasnej\xc5\xa1ih obdobjih v arhitekturi, je bila pali\xc4\x8dna konstrukcija koristno uporabljena. Pri gradnji zgodnjekr\xc5\xa1\xc4\x8danskih bazilik je bilo naju\xc4\x8dinkovitej\xc5\xa1e sredstvo za prekrivanje velikih ladij. Lepo ohranjen primer je bazilika San Apollinare v Raveni._NEWLINE_Med 7. in 10. stoletje so predvsem na severu Evrope zgradili mno\xc5\xbeico lesenih cerkva. Bile so mojstrske stvaritve lesenih pali\xc4\x8dnih konstrukcij. \xc5\xa0e danes so ohranjene predvsem na Norve\xc5\xa1kem.\n_START_SECTION_\nZna\xc4\x8dilnosti\n_START_PARAGRAPH_\nPali\xc4\x8dje je sestavljeno iz obi\xc4\x8dajno (vendar ne nujno) ravnih palic, povezanih v \xc4\x8dlenkih. Obi\xc4\x8dajno (vendar ne nujno) so sestavljena iz trikotnikov zaradi strukturne stabilnosti te oblike in dizajna. Trikotnik je najpreprostej\xc5\xa1i geometrijski lik, ki ne spreminja oblike, \xc4\x8de so dol\xc5\xbeine stranic fiksne.\n_START_SECTION_\nRavninsko pali\xc4\x8dje\n_START_PARAGRAPH_\nNajenostavnej\xc5\xa1a oblika konstrukcije je en trikotnik. Ta vrsta pali\xc4\x8dja se ka\xc5\xbee v okvirju strehe, ki jo sestavljajo \xc5\xa1pirovci in stropniki, in v drugih mehanskih konstrukcijah, kot so kolesa in letala. Zaradi stabilnosti te oblike in metode analiz, ki se uporabljajo za izra\xc4\x8dun sil, ki delujejo v njem. Okvirji so v celoti sestavljeni iz trikotnikov, ki so znani kot preprosto pali\xc4\x8dje. Preprosto pali\xc4\x8dje je pogosto opredeljeno bolj restriktivno, saj je lahko izvedeno z zaporednim dodajanjem parov \xc4\x8dlenov, vsak povezan z dvema obstoje\xc4\x8dima zgloboma in drug na drugega. Tradicionalna diamantna oblika okvirja dvokolesa, ki uporablja dva nasprotna trikotnika, je primer preproste konstrukcije._NEWLINE_Ploskovno pali\xc4\x8dje le\xc5\xbei v eni ravnini. Obi\xc4\x8dajno se uporablja v parih, da tvori streho in most._NEWLINE_Globina konstrukcije ali vi\xc5\xa1ina med zgornjo in spodnjo palico je tisto, kar daje u\xc4\x8dinkovito strukturno obliko. Obi\xc4\x8dajen nosilec ali gred enake nosilnosti bi bil precej te\xc5\xbeji in dra\xc5\xbeji v primerjavi s pali\xc4\x8djem.\n_START_SECTION_\nProstorsko pali\xc4\x8dje\n_START_PARAGRAPH_\nProstorsko pali\xc4\x8dje je trirazse\xc5\xbeni okvir iz palic, pripetih na koncih. Tetraeder je najenostavnej\xc5\xa1a oblika prostorskega pali\xc4\x8dja, ki je sestavljeno iz \xc5\xa1estih palic, ki izpolnjujejo \xc5\xa1tiri \xc4\x8dlenke. Velike ploskovne konstrukcije so lahko sestavljene iz tetraedrov s skupnimi robovi in so uporabni tudi v osnovnih konstrukcijah velikih samostojnih stebrov daljnovodov.\n_START_SECTION_\nPali\xc4\x8dje Pratt\n_START_PARAGRAPH_\nPali\xc5\xa1\xc4\x8de tipa Pratt sta leta 1844 patentirala dva bostonska \xc5\xbeelezni\xc5\xa1ka in\xc5\xbeenirja, Caleb Pratt in njegov sin Thomas Willis Pratt. Oblika uporablja vertikalne palice za tlak in horizontalne palice za odziv na napetost. Kar je izjemno pri tej obliki je, da je ostala priljubljena tako v lesu, \xc5\xbeelezu kot jeklu. Priljubljenost tega pali\xc4\x8dja je verjetno tudi posledica dejstva, da je konfiguracija palic taka, da so diagonalne palice le v napetosti glede na te\xc5\xbeo bremena. To omogo\xc4\x8da, da so te palice u\xc4\x8dinkovitej\xc5\xa1e. Konfiguracija Pratt pali\xc4\x8dja je obi\xc4\x8dajno najbolj u\xc4\x8dinkovita pod stati\xc4\x8dno, navpi\xc4\x8dno obremenitvijo._NEWLINE_Most Southern Pacific Railroad v Tempe, Arizona je 393 metrov dolgo pali\xc4\x8dje, zgrajeno leta 1912. Konstrukcija je sestavljena iz devetih Pratt pali\xc4\x8dnih nosilcev razli\xc4\x8dnih dol\xc5\xbein. Most je v uporabi \xc5\xa1e danes._NEWLINE_Wright Flyer je uporabil Pratt pali\xc4\x8dje v konstrukciji krila, kot minimizacijo dol\xc5\xbeine palic in dovoljenega tlaka za ni\xc5\xbeji zra\xc4\x8dni upor.\n_START_SECTION_\nTetivno pali\xc4\x8dje\n_START_PARAGRAPH_\nImenovano po njihovi obliki tetive v pali\xc4\x8dju, ki so bile prvi\xc4\x8d uporabljene za obokane pali\xc4\x8dne mostove._NEWLINE_Med drugo svetovno vojno je bilo uporabljenih tiso\xc4\x8de pali\xc4\x8dij za izdelavo ukrivljenih streh letalskih hangarjev in za druge voja\xc5\xa1ke objekte. Obstaja veliko razli\xc4\x8dic izvedbe sistema palic, ki povezujejo vozli\xc5\xa1\xc4\x8da zgornjega loka s tistimi v spodnjih ravnih palicah, od skoraj enakokrakega trikotnika do varianto Pratt pali\xc4\x8dja.\n_START_SECTION_\nVe\xc5\xa1alo in razpiralo\n_START_PARAGRAPH_\nEna najpreprostej\xc5\xa1ih oblik pali\xc4\x8dja je trikotno ve\xc5\xa1alo, sestavljena iz dveh po\xc5\xa1evnih podpor nagnjenih v skupno to\xc4\x8dko z navpi\xc4\x8dno podporo._NEWLINE_Pali\xc4\x8dje tipa razpiralo je podobno ve\xc5\xa1alu le da ima dve verikalni podpori, povezani z vodoravno palico, stranski palici pa nagnjeni proti sredi\xc5\xa1\xc4\x8du konstrukcije. Temeljna razlika je vodoravna palica na sredini, ki zagotavlja mehansko stabilnost. To pali\xc4\x8dje je primerno le za relativno kratke razpone.\n_START_SECTION_\nLe\xc4\x8dasto pali\xc4\x8dje\n_START_PARAGRAPH_\nLe\xc4\x8dasto pali\xc4\x8dje, patentiral ga je leta 1878 William Douglas (\xc4\x8deprav je bil most Gaunless iz leta 1823 prvi take konstrukcije), ima zgornjo in spodnjo tetivo sestavljeno iz palic, ki tvorijo obliko le\xc4\x8de. Le\xc4\x8dasto oblikovano pali\xc4\x8dje pri mostu se lahko razteza nad in pod vozi\xc5\xa1\xc4\x8dno konstrukcijo.\n_START_SECTION_\nMestno predal\xc4\x8dno pali\xc4\x8dje\n_START_PARAGRAPH_\nAmeri\xc5\xa1ki arhitekt Ithiel Town je avtor mestnega predal\xc4\x8dnega pali\xc4\x8dja kot alternativo te\xc5\xbekim lesenim mostovom. Obliko je patentiral leta 1820 in 1835. Uporablja deske enostavne za rokovanje in razporejene po diagonali s kratkimi presledki med njimi.\n_START_SECTION_\nPali\xc4\x8dje Vierendeel\n_START_PARAGRAPH_\nPali\xc4\x8dje tipa Vierendeel je konstrukcija, kjer palice ne tvorijo trikotnikov ampak pravokotne odprtine in okvir s fiksnimi \xc4\x8dleni, ki prena\xc5\xa1ajo upogibne momente. Kot tak ne ustreza natan\xc4\x8dno opredelitvi pali\xc4\x8dja. Ta tip konstrukcije se imenuje po belgijskem in\xc5\xbeenirju Arthurju Vierendeelu, ki je razvil model v letu 1896. Uporaben je za mostove. Je redek zaradi vi\xc5\xa1jih stro\xc5\xa1kov v primerjavi s trikotnimi pali\xc4\x8dji._NEWLINE_Uporabnost tega tipa konstrukcije v stavbah je, da velik obseg zunanjega ovoja ostane neoviran in se lahko uporablja za okna in vrata, kar je te\xc5\xbeje pri izvedbi s po\xc5\xa1evnimi palicami.'